上海市书法家协会书法篆刻考级命题参考

软笔书法（成人）9级

繁體•40字

1、唐•司空曙《喜外弟盧綸見宿》

静夜四無鄰，荒居舊業貧。雨中黄葉樹，燈下白頭人。

以我獨沉久，愧君相見頻。平生自有分，况是蔡家親。

2、唐•孟浩然《與諸子登峴山》

人事有代謝，往來成古今。江山留勝迹，我輩復登臨。

水落魚梁淺，天寒夢澤深。羊公碑尚在，讀罷淚沾襟。

3、唐•儲光羲《詠山泉》

山中有流水，借問不知名。映地為天色，飛空作雨聲。

轉來深澗滿，分出小池平。恬澹無人見，年年長自清。

4、唐•杜甫《客亭》

秋窗猶曙色，木落更天風。日出寒山外，江流宿霧中。

聖朝無棄物，老病已成翁。多少殘生事，飄零任轉蓬。

5、唐•李益《喜見外弟又言别》

十年離亂後，長大一相逢。問姓驚初見，稱名憶舊容。

别來滄海事，語罷暮天鐘。明日巴陵道，秋山又幾重。

6、唐•劉長卿《餞別王十一南游》

望君煙水闊，揮手涙沾巾。飛鳥沒何處，青山空向人。

長江一帆遠，落日五湖春。誰見汀洲上，相思愁白蘋。